Nicolas Wilde, ofte forkortet til «Nick» Wilde, er en intelligent, sleip og erfaren rev som driver med ulovlig virksomhet i storbyen Zootropolis. Sammen med fenneken Finnick utfører han oppdrag for å skaffe penger (200 dollar hver dag). Nick har drevet med lureri siden tolvårsalderen som følge av at han som en ung og uskyldig rev i speiderlaget ble urettferdig dømt, siden rever blir sett på som upålitelige. Den samme dagen i speiderlaget ble han kastet ut og påsatt munnkurv. Han ble deretter svært usikker på seg selv og bestemte seg derfor for å bli en sleip luring.